cyanic-selkie/wikianc huggingface dataset:
Liza Stokke
Liza Stokke (født 11. juni 1977) er en norsk journalist. Hun var programleder og nyhetsanker i TVNorge. Da programposten Aktuelt ble lagt ned i 2009 ble Stokke journalist i Dagsrevyen på NRK.
The Quarrymen
Historie
Den originale bandbesetningen inkluderte Lennon, Eric Griffiths (gitar), Colin Hanton (trommer), Rod Davis (banjo), Pete Shotton (vaskebrett) og Len Garry (bass). Senere medlemmer var Ken Brown (elektrisk gitar), John Duff Lowe (piano), George Harrison (gitar), Paul McCartney (gitar og sang), Bill Smith (bass), Ivan Vaughan (bass) og Nigel Whalley (bass).
Acme
I samtidig kultur og samfunn brukes begrepet i mange forskjellige sammenhenger:
Asafa Powell
Karriere
Før han begynte med friidrett spilte Powell fotball, men da han var senior på high school bestemte han seg for å begynne med sprintløp, som sin bror Donovan, som deltok på det jamaicanske stafettlaget som løp 4 x 100 meter ved Sommer-OL 2000 i Sidney.
2010
Han endte på annenplass sammenlagt ved Diamond League 2010 med 10 poeng, bak Tyson Gay som fikk 16 poeng.
Kirke (gresk mytologi)
Homers Odysseen
Odyssevs fulgte Hermes råd, og fikk satt sine menn fri. Sammen med sitt mannskap ble Odyssevs værende på øya i et år mens de festet, spiste og drakk vin. I henhold til Homer foreslo Kirke to alternative reiseruter for å kunne seile tilbake til Ithaka: mot «de vandrende fjell» (en øy som driver) hvor kong Aiolos hersket, eller seile mellom den farlige Skylla og malstrømmen Kharybdis, konvensjonelt oppfattet som Messinastredet. Hun rådet også Odyssevs om å gå til Hades' underverden og ga ham rettledning for dette.
Costa Rica
Costa Rica ble i 1949 det første landet i verden til å avvikle militærvesenet. Landet har i dag et stabilt demokrati, og er det eldste demokratiet i Latin-Amerika. Det har alltid vært blant de latinamerikanske landa med høyest HDI, og er per 2012 rangert som nummer 62 i verden.
Naturforhold og geologi
Costa Rica har flere fjellkjeder, mange høye fjell og 112 vulkaner, hvorav 10 er aktive. Landets høyeste punkt er fjellet Cerro Chirripó (3819 meter over havet), og den høyeste vulkanen er Irazú (3432 meter over havet). De fleste vulkanene finnes i den nordlige og sentrale delen av landet. Costa Rica er utsatt for vulkanutbrudd og jordskjelv. Mellom fjellkjedene ligger det store høyfjellsplatået Meseta Central, som ligger 1000–1500 meter over havet. Jorden i området består av fruktbar, vulkansk aske. Der bor halvparten av befolkningen, og der ligger det flere store byer, som San José, Cartago og Alajuela.
Argonautene
Argonautene (gresk: Ἀργοναῦται, Argonautai) var en gruppe helter i gresk mytologi, som reiste med Jason til Kolchis i hans søken etter Det gylne skinn i årene før den trojanske krigen. De har sitt navn etter deres skip som het Argo, som var navngitt etter dets byggherre, Argos. Argonautene betyr således bokstavelig «argosjøfolkene». De er også tidvis blitt kalt for minyere, etter en forhistorisk stamme i området.
Fortellingen
Da Jason var tyve år gammel beordret et orakel ham til å kle seg som om han var en innbygger fra Magnesia, et område i Thessalia, og dra til hoffet i Iolkos. Underveis kom Jason til å miste sin sandal da han krysset den gjørmete elven Anavros mens han hjalp en eldre kvinne over. Den gamle var gudinnen Hera i forkledning som var rasende på kong Pelias etter drapet på hans stemor Sidero som hadde søkt tilflukt i Heras tempel.
Costa Rica
Befolkning og bosetning
Costa Rica hadde 4 872 166 innbyggere i 2015. 80 % av dem er hvite, 14 % er mestiser, 3 % er svarte, 1 % er indianere, 1 % er kinesere og resten er folk fra andre folkegrupper. De fleste hvite i landet kommer fra Spania, men også fra Italia, Tyskland og Polen. Stort sett alle svarte er etterkommere av slaver.
Språk
Flere chibchanske språk snakkes også i Costa Rica. Disse er bribri, cabécar, maleku, boruca og ngäbere. Et engelskbasert kreolspråk, limonesisk kreol (eller mekatelyu), snakkes av etterkommerne av jamaicanske arbeidere på østkysten.
Koloniseringen og avkolonisering
I begynnelsen var den spanske interessen for landet ganske liten og det tok litt tid før landet ble kolonisert. I 1564 ble Cartago grunnlagt av spanjolene, og ble den første hovedstaden i landet. Spania tok kontroll over området på 1600-tallet, og gjorde det til den sydligste provinsen i Ny-Spania. Det meste av befolkningen var småbønder som dyrket jord til eget bruk, og ikke godseiere slik som i nabolandene.
Högboda stasjon
Högboda er en stasjon på Värmlandsbanan i Arvika kommune i Sverige. Den blir betjent av regionaltog mellom Oslo og Kristinehamn, og av svensk regionaltrafikk. Frem til 1. mai 1917 var navnet Boda. 1. oktober 1989 ble den nedgradert til holdeplass, men beholdt som trafikkteknisk stasjon.
Argonautene
Fortellingen
Jason ble fulgt av en del av de fremste heltene i antikkens Hellas. Antallet argonauter varierer i henhold til den enkelte kilden, men vanligvis er antallet mellom 40 og 55; tradisjonelle versjoner av fortellingen plasserer deres antall på 50.
Costa Rica
Oppføring på UNESCOs lister
Oppføringer på UNESCOs verdensarvliste (World Heritage List), verdens kultur- og naturarvsteder.
Oppføringer på UNESCOs liste knyttet til aktivt vern av immateriell kultur (Intangible Cultural Heritage). Årstallet angir når det ble listeført hos UNESCO.
Klosterruin
Klosterruiner i Norge
De mest kjente klosterruiner i Norge er Domkirkeruinene på Hamar. Spesielt langs kysten fantes i middelalderen mange kloster, men lite er bevart.
Fra Angelico
Saligkåring (1984)
Allerede i hans levetid eller kort deretter ble han kalt il Beato Angelico, «den Salige Angelico», men ble egentlig først saligkåret av pave Johannes Paul II i 1984.
Oxie
Tettstedet ligger ved E65 og består hovedsakelig av villabebyggelse. Jernbanen mellom Malmö og Ystad går gjennom tettstedet og det har en egen jernbanestasjon. Det er også et vanntårn og en kirke i tettstedet, samt ungdomsskolen Oxievångsskolan.
Courchevel altiport
Courchevel altiport er en flyplass i Frankrike. Flyplassen ligger to kilometer sør for skistedet Courchevel.
Wilkes County (Nord-Carolina)
Historie
Fylket ble opprettet i 1777, og bestod av deler av Surry County og Washington District (i dag Washington County i Tennessee). Det første rettsmøtet i Wilkes County ble holdt i «John Browns hus» i nærheten av stedet som i dag kalles Brown's Ford. Forordningen som etablerte Wilkes County trådte i kraft den 15. februar 1778, og fylket feirer derfor sitt hvert år sin opprettelse på datoen 15. februar. Fylket fikk navn etter den engelske politiske radikaleren John Wilkes, som ble avsatt fra stillingen som Lord Mayor av London fordi han støttet kolonistene under den amerikanske revolusjonen.
SLUG – Nettverk for rettferdig gjeldspolitikk
2006-dd
SLUG arbeider med flere temaer knyttet til u-landsgjeld blant annet gjeldsslette, ansvarlig finansiering, klimagjeld og internasjonale finansintitusjoner. Et viktig mål for SLUG er å påvirke den norske regjeringen til å fortsette sin progressive rolle innen mulitlateral gjeldsslette, illegitim gjeld og kreditoransvar.
SLUGs prinsipper
SLUG har tre krav knyttet til sitt politiske arbeid, som støttes av alle SLUGs medlemsorganisasjoner:
Jüdisches Krankenhaus Berlin
Jüdisches Krankenhaus Berlin (JKB) er det jødiske sykehuset i Berlin, og ligger i Gesundbrunnen, nord i bydelen Mitte. Det er nå et universitetssykehus tilknyttet Charité, og dets historie går tilbake til 1756. Sykehuset er et akuttsykehus med vekt på akuttmedisin, kirurgi, indremedisin, psykiatri, nevrologi, anestesiologi, radiologi, plastisk kirurgi i tillegg til sykepleierutdannelse. Det behandler både jøder og ikke-jøder, og har 363 senger.
Werner Camichel
Camichel ble verdensmester i bobsleigh to ganger, i 1973 i Lake Placid og i 1975 i Cervina begge gangene i firerbob.
Jüdisches Krankenhaus Berlin
Historie
Umiddelbart etter krigen ble den regulære sykehusdriften tatt opp igjen. Sykehuset har blitt utvidet flere ganger siden. Fordi Berlins store jødiske befolkning (den jødiske menigheten hadde hatt 170 000 medlemmer) var nesten helt forsvunnet etter krigen, var den lille jødiske menigheten ikke i stand til å finansiere sykehuset alene, og det ble omgjort til en offentligrettslig stiftelse, underlagt den jødiske menigheten og delstaten Berlin. Sykehuset behandler både jøder og ikke-jøder. Antallet jødiske innbyggere i Berlin og dermed pasientgrunnlaget har vokst betydelig de senere årene.
Gianni Bonichon
Gianni Bonichon (født 13. oktober 1944, død 3. januar 2010 i Aosta) var en italiensk bobkjører som deltok i de olympiske vinterleker 1972 i Sapporo. Bonichon vant en olympisk sølvmedalje i bobsleigh under vinter-OL 1972 i Sapporo. Han var med på det italienske laget som kom på andreplass i firerbob bak Sveits. De andre på laget var Nevio de Zordo, Adriano Frassinelli og Corrado dal Fabbro.
Aaron Klug
Forskning
Han mottok Louisa Gross Horwitz Prize av Columbia University i 1981. Fra 1986 til 1996 var han direktør ved Laboratory of Molecular Biology i Cambridge. Han ble slått til ridder av dronning Elizabeth II i 1988. Han ble utnevnt til president av Royal Society og virket fra 1995 til 2000. Han ble tildelt Order of Merit i 1995 – dette er skikken for presidentene av Royal Society. Han var også medlem av det vitenskapelige styret ved Scripps Research Institute.
Uidentifisert flygende objekt
I 2008 offentliggjorde det britiske forsvarsdepartementet sine rapporter om UFO/IFO-aktivitet fram til 2002. Rapporten konkluderer med at det ikke finnes noen beviser for at flygende tallerkener og andre uidentifiserte flygende objekter er noe annet enn naturlige fenomener. Rapporten sier også: «Bevismaterialet tyder på at meteorer er ansvarlige for en del av UFO-observasjonene. Det finnes også store mengder bevis som støtter teorien om at en del av fenomenene skyldes fysiske, elektriske og magnetiske fenomener i atmosfæren.»
Jorden rundt på 80 dager
Jorden rundt på 80 dager (Le tour du monde en quatre-vingt jours) er en roman av Jules Verne, utgitt i 1873. Den britiske gentlemannen Phileas Fogg inngår et veddemål om at det er mulig å reise jorden rundt på 80 dager. Han reiser sammen med sin nye butler Passepartout, mens de blir forfulgt av en etterforsker fra Scotland Yard som mistenker Fogg for et bankran.
Parides childrenae
Utseende
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Levevis
Parides childrenae tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Nordnes Idrettslag
I 2003 hadde klubben 400 medlemmer.
Réunions geografi
Plassering: Sørlige Afrika, øy i Det indiske hav, 800 km øst for Madagaskar.
Landgrenser: 0 km
Kystlinje: 207 km
Mineral County (Montana)
Mineral Countys totale areal er 3 169 km² hvorav 9 km² er vann. I 2000 hadde fylket 3 884 innbyggere og administrasjonssenteret ligger i byen Superior som også er fylkets største by.
Sort
I Norge er det Planteforedlerloven sammen med Forskrift om planteforedlerrett som legger grunnlaget for den juridiske statusen som oppnås ved at en planteforedler blir tilkjent planteforedlerrett av Plantesortnemda. Norge er i sin tur tilsluttet den internasjonale unionen The International Union for the Protection of New Varieties of Plants, forkortet UPOV, og den norske rettsbeskyttelsen bygger på den internasjonale konvensjonen om planteforedlerrett av 1978. Nye medlemmer må nå slutte seg til den reviderte utgaven av konvensjonen fra 1991.
Adriano Frassinelli
Frassinelli vant en olympisk sølvmedalje i bobsleigh under vinter-OL 1972 i Sapporo. Han var med på det italienske laget som kom på andreplass i firerbob bak Sveits. De andre på laget var Gianni Bonichon, Nevio de Zordo og Corrado dal Fabbro.
Gedling
Distriktet ble opprettet 1. april 1974 ved sammenslåing av Arnold og Carlton samt deler av Basford landdistrikt. Distriktet har et areal på 119,98 km² og hadde 113 543 innbyggere i 2011.
Ofotbanen
Trasévalg
Svenske Aftonbladet skrev at jernbaneplanen der oppe i ødemarken var et «påfund av dem som søkte tilfredsstillelse ved i fantasien å utkaste planer efter gigantiske målestok og testamentere dem til en ukjent og ubestemmelig fremtid».
Anlegg
I Sverige var det på denne tiden nasjonalistiske strømninger, og det var derfor i visse kretser glede over at det engelske selskapet gikk fallitt. Denne politiske grupperingen agiterte sterk for at Ofotbanen ikke skulle bygges. Disse mente at banen av politiske og strategiske grunner ikke burde ha forbindelse til Norge i det hele tatt. Imidlertid ble det sommeren 1896 dannet et selskap bestående av fem svensker, samt Ole Wilhelm Lund og hans fetter. Selskapet hadde som hensikt å søke konsesjon for bygging og drift av jernbane fra Gällivare til Victoriahavn. Etter at den svenske statsministeren stilte kabinettsspørsmål i saken, ble det gitt bevilgning fra Riksdagen for videre bygging. Det norske stortinget vedtok den 15. juni 1889 at banen skulle bygges med støtte av gruveselskapet LKAB (Luossavaara-Kiirunavaara Aktiebolag). Lund ble i denne forbindelse utnevnt til selskapets representant overfor den norske stat.
Transport i Istanbul
Historikk
I 1875 fikk Konstantinopel som andre by i verden en tunnelbane. Det er den kjente Tünel, som har vært i uavbrutt drift til i dag. Denne kabelbanen klatrer 60 m over en avstand på 573 m fra den ene stasjonen nede ved Galatabrua til den andre ved enden av Istiklal Caddesi. Materiellet fikk en oppgradering på 1960-tallet, med vognene på Paris-metroen som forbilde.
Bybane og tunnelbane
Per 2022 har Istanbuls metro 107 stasjoner og ytterligere 104 under bygging. Det er åtte linjer: M1, M2, M3, M4, M5, M6, M7 og M9.
Kabelbane
Foruten Tünel har Istanbul også den nyere underjordiske kabelbanen Taksim – Kabataş Funiküler. Byen har også to svevebaner. Den ene går mellom Taksim Taşkışla og Maçka i Beyoğlu, den andre mellom Eyüp og Pier Loti.
Sjøtransport
Sjøtransporten har alltid vært viktig i Istanbul – både mellom de ulike delene av den historiske byen og mellom byen og forstedene. Åpninga av Bosporosbrua erstatta til en viss grad båttrafikken over Bosporos. Men på grunn av bilkøer og et utilstrekkelig banenett er sjøtransporten fortsatt viktig for trafikkavviklinga i Istanbul. Hovedterminalene for de tradisjonelle hvite båtene (feribot) er Eminönü på sørsida og Karaköy på nordsida av Det gylne horn. Det er to selskaper som trafikkerer Det gylne horn og Bosporos med tradisjonelle båter; det kommunale TML og det private Turyol.
De lengre rutene trafikkeres av hurtigbåter – sjøbusser (deniz otobüsü). Hovedterminalen er i Yenikapı på sørsida av byen (Yenikapı feribot iskelesi). Hurtigbåtene av katamarantypen trafikkerer Bosporos, Yalova og andre byer langs Marmarahavet. Fra Yenikapı går det også raske bilferger (hizli feribot) til Yalova og Bandırma. Hurtigbåtene drives av selskapet IDO (Istanbul Deniz Otobüsleri).
Luftfart
På asiatisk side ligger Sabiha Gökçen internasjonale lufthavn Sabiha Gökçen Havalimanı (SAW), som betjener ruter til Ankara og mindre innenlandsruter.
Ofotbanen
Kryssingsspor
For å gjennomføre første del av kapasitetsutvidelsen er det nødvendig å etablere flere krysningsspor på den eksisterende linjen, og ved Katterat og Straumsnes stasjoner er det allerede bygget, mens det videre er planlagt ved Bjørnfjell, Rombak og Narvik stasjoner. Disse kryssingsporene gir en kapasitetsøkning til 27 millioner årstonn. Dette er antatt å kunne ta unna det økte transportbehovet inntil rundt 2020.
Dobbeltspor
Dette vil likevel ikke være nok for fremtidige transportbehov (stipulert til 30-40 mill. tonn i 2020, 35-70 mill. tonn i 2040). For å møte dette behovet foreslår Bane NOR å bygge dobbeltspor på hele strekningen, Narvik-Riksgrensen, hvilket vil gi en fremtidig transportkapasitet på hele 92 mill. årstonn. Kostnaden antas å ligge på 15-16 milliarder NOK. Anbefalt løsning innebærer å anlegge et nytt spor med 40 tonns aksellast beliggende syd for eksisterende bane og i stor grad lagt i tunnel øst for Rombak stasjon. Eksisterende toglinje beholdes for persontrafikk og oppgraderes fra dagens 30 til 40 tonns aksellast. Malmtransporten til Narvik vil legges til det nye sporet, ettersom det vil få en mer fordelaktig kurvatur og høydeprofil, mens returtranport av tomme malmvogner vil gå på det gamle (og oppgraderte) sporet. Dette medfører at dobbeltsporet, som det eneste i Norge vil ha venstrekjøring, noe som er standard på svenske dobbeltspor.
Greatest Hits (Queen)
Spor
Sangene på denne første Greatest Hits var:
På den originale vinyl-utgaven var sangene som følger:
Oversjøisk departement og region
Saint-Pierre og Miquelon ble et oversjøisk departement i 1976, men statusen ble endret til collectivité territoriale i 1985.
Fylkesvei 109 (Vestfold)
Fylkesvei 109 (Fv109) i Vestfold gikk mellom Frostvedtveien og Hoffs gate i Larvik. Veien var 350 meter lang.
Sovjetunionens planer for å angripe Ålandsøyene
Finlands forsvar av Ålandsøyene
Gen.Maj. Hanell hadde under sin kommando et infanteriregiment, 1 sykkelbataljon og 2 bataljoner med feltartilleri. Ålandsgruppens tropper bestod av reservister som hadde ingen panservernsvåpen, og øygruppens artillerienheter manglet tungt materiel.
Konklusjon
Et overraskelsesangrep kan tenkes å ha vært vellykket, da Finland ble i løpet av høsten 1940 tvunget til å demontere forsvarsverkene bygget opp på Åland under vinterkrigen. Saken hadde blitt gjort mer presserende etter at rykter nådde Moskva om mulighetene for et tettere forhold mellom Finland og Sverige, selv om disse ryktene ikke ble tatt svært alvorlig på det tidspunktet. Den største faren for Finland og Åland ville oppstod hvis Tyskland hadde besluttet å gjennomføre nøye forberedte operasjon Seelöwe og dermed ville bli forpliktet til å utkjempe en lang militær operasjon mot Storbritannia.
Matthias Wallner
Han konkurrerte internasjonalt fra 1992/93 til 1999, med størst suksess i kontinentalcupen, der han tre ganger ble blant de ti beste sammenlagt. Han ble nummer 5 i 1997/98, 6 i 1993/94 og 9 i 1994/95. I Sommer Grand Prix ble han nummer 24 sammenlagt i 1998. I verdenscupen debuterte han med 47. plass av 49 deltakere i Bischofshofen 6. januar 1994. Sitt beste resultat i verdenscupen fikk han alt i det neste rennet, i Murau 9. januar 1994, da han ble nummer 9. Sammenlagt i verdenscupen var 50. plass i 1995/96 hans beste plassering; i den tysk-østerrikske hoppuka var 35. plass i 1997/98 hans beste sammenlagtplassering.
Kaperfart
Historikk
Kaperen fikk utstedt kaperbrev av den krigførende stats regjering som legitimerte virksomheten og gav en viss rettslig beskyttelse. De unngikk å bli straffet som sjørøvere (med dødsstraff) dersom de ble tatt til fange av fienden. Kapere hadde mye til felles med vanlige pirater, og skillet kunne være uklart. Pirater ble imidlertid sett på som lovløse av alle nasjoner, og de betraktet selv alle skip som potensielle mål. Kaperne hadde imidlertid strafferettslig immunitet fra landet de fikk kaperbrev fra, og de ble betraktet som krigsfanger dersom de skulle de bli tatt i forvaring av styrker fra et annet land. De ble enkelte ganger sett på som «gentleman-pirater» og kunne bli satt inn i jakten på «vanlige» pirater. Det er også kjent at enkelte kapere utførte pirattokt uten kaperbrev.
Før internasjonale lover og regler var blitt avtalt mellom de europeiske nasjonene, var det ingen faste regler for hvordan mindre internasjonale interessekonflikter skulle behandles. Kapervirksomhet ble derfor benyttet som et virkemiddel i disse konfliktene, uten at de stridende parter nødvendigvis gikk til full krig. Regjeringen i et land utstedte et kaperbrev for en skipsreder eller kaptein som tillot ham å bevæpne et skip for å angripe fiendtlige mål. Dette brevet ga rett til pirataktivitet mot fiendtlige nasjoners skip og havner mot at utstedernasjonen mottok en del av byttet.
De berømte barbareskpiratene som opererte fra Nord-Afrika og i Middelhavet var kapere, og det samme var de maltesiske korsarene som hadde tillatelse fra Sankt Johannes-ridderne.
Trollstigvegen
Området er omfattet av knyttet til Reinheimen nasjonalpark.
Kjøreveien
I 1916 startet oppgradering eller omlegging av kjøreveien gjennom Valldalen og Isterdalen, blant annet med nye broer som Holsbrua og Uribrua. Bro over Gudbrandsjuvet kom i 1919. Stortinget vedtok i 1916 at den fremtidige veien Valldal–Romsdal skulle inngå i hovedveinettet. Fylkestinget gikk i juni 1925 inn for prosjektet med 34 mot 31 stemmer. Blant annet ble det kritisert at Trollstigen ble prioritert foran veiforbindelse mellom Veblungsnes og Innfjorden (dagens E136). På denne tiden var det ikke veiforbindelse mellom Åndalsnes og Tresfjorden. Anleggskostnaden ble i 1925 anslått til 1,8 millioner kroner. I 1927 ble det reist tvil om «berettigelsen av å fortsette dette kostbare hovedveianlegget over fjellet til Romsdal», men fylkestinget gikk på ny inn for å fortsette arbeidet over fjellet, og arbeidet på selve fjellovergangen tok til mellom Langdal og Øvstestøl øverst i Valldal i 1927. Senere ble strekningen Slettvikane-Alnesreset satt i gang i 1930. Samme år ble også arbeidet med de karakteristiske elleve slyngene (hårnålsvingene) opp bergsiden påbegynt, mens strekningen fra Alnesreset ned til Stigrøra ble påbegynt i 1931. I Isterdalen begynte arbeidet i 1928, og av hensyn til Trollstigveien ble Soggebrua vesentlig oppgradert. Arbeidet med de karakteristiske hårnålsvingene begynte i 1930, og Stigfossbrua ble muret i 1934 og 1935.
Nasjonal turistvei
I 2022 ble kafebygget og deler av veien skadet av et snøskred.
Trafikk
Hele strekningen fra Åndalsnes til Sylte i Valldal er 56 kilometer (50 km målt fra Soggebrua ved kryss med E136). Strekningen var riksvei fra 1935 til reformen i 2010 da den ble fylkesvei og ansvaret overført til fylkeskommunen.
I høysesongen passerer på det meste 3,000 kjøretøy på en dag, mens gjennomsnittet for juli 2012 var 1,860 kjøretøy daglig. I juni, juli og august 2012 passerte til sammen 130,000 kjøretøy. I løpet av hele sesongen 2012 passerte 161,421 kjøretøy tellepunktet ved Soggeberget, mot 155,230 kjøretøy i 2009. I 1993 passerte 130,000 kjøretøy. I 2005 var Trollstigen med 535,000 besøkende Norges nest mest oppsøkte naturbaserte attraksjon, bak Vøringsfossen og foran Geirangerfjorden. I 2014 ble det registrert 853,000 reisende, mens det i 1995 var 600,000 reisende. Vegvesenet anslo i 2015 at veien har kapasitet til 1 million besøkende. Midt på dagen i høysesongen var det i 2014 under 10 sekunder mellom hvert kjøretøy. Vegvesenets trafikktellinger viser 1900 kjøretøy i juli 2016 og 2018 og 1200 i august (omtrent samme tall tidligere år), rundt 900 kjøretøy daglig i juni, rundt 600 kjøretøy i september og 200 i oktober. Statens vegvesen rapporterte i 2019 at 1,16 millioner personer hadde besøkt Trollstigen det året.
I 2022 foreslo fylkeskommunen å innføre bompenger for å kjøre over Trollstigen. En avgift på rundt 150 kroner vil med en trafikk på 160,000 kjøretøy årlig gi en inntekt på 24 millioner kroner til trafikksikkerhetstiltak på veien. Det forekommer ofte trafikkork på sommerstid når det er mye trafikk.
Omgivelser
Isterdalen er en utpreget u-dal med en flat dalbunn, bratte fjellsider og høye fosser. Dalen har en bratt dalende i sør der Trollstigvegens kjente hårnålsvinger følger terrenget. Isterdalen munner ut i Romsdalen like ovenfor Åndalsnes.
Veien er omkranset av flere fjell på godt over 1,000 meter, blant annet Stigbotnhornet, Finnan og Bispen, samt Dronninga og Kongen mot nord. Disse toppene på vestsiden har kjente klatreruter. På østsida av Isterdalen er Trollklørne. Trollstigen er utgangspunkt for fotturer til Trolltindane inkludert «baksiden» av Trollveggen og Breitinden. Klaterere som har fullført Trollveggen returnerer vanligvis via Trollstigvegen. Disse toppene brukes til BASE-hopping. Øst for Trollstigveien i Rauma kommune har det siden 1987 vært forbudt å hoppe i fallskjerm eller å bære med seg fallskjermutstyr. I 2009 omkom en sørafrikansk hopper da han hoppet over fra Bispen i Rauma med vingedrakt. Fra Alnesreset er det gjennom Alnesdalen adkomst til Mannen på kanten mot Romsdalen. Fra Slettvikane på sørsiden av det høyeste punktet går en lang slakk dal til Verma i Romsdalen.
Alfred Lunde
Alfred Nilsson Lunde (født 19. november 1942 i Os ved Bergen, død 9. mai 1996 i USA) var en norsk romfartsingeniør som arbeidet over 20 år i NASA. Han var sønn av Nils Larsson Lunde og Borghild Nilsdatter Særvoll.
Lingua ignota
Tilgjengelige kilder til lingua ignota
Til slutt finnes en kort referanse i et brev fra munken Volmarus som han sendte til Hildegard da hun var gammel og han frykta hun snart skulle dø: «ubi tunc vox inauditae melodiae? et vox inauditae lingua?» (hvor da stemmen til den uhørte melodien? Og stemmen til det uhørte språket?)
Sukkerrør
Napoleonskrigene førte til at rørsukker ble mangelvare i en periode, noe som gjorde at man utviklet en metode for fremstilling av sukker fra andre planter (sukkerroe). Dette utgjør i dag omtrent 30 % av verdens forbruk.
Grande Finale
Grande Finale er et konsertalbum av Björn Afzelius og Globetrotters, utgitt i 1986.
IKEA
IKEA-varehus rundt om i verden
Listen viser når IKEA åpnet butikker og varehus første gang i ulike land:
Pilot (andre betydninger)
Pilot kan også vise til:
Nana (manga)
Handling
Når et magasin avslører Nana Osakis forhold, opplever Black Stones kraftig økende popularitet. Nana Osaki og Ren begynner imidlertid å få problemer i forholdet deres, på grunn av Nana Osakis misunnelse på Trapnest. I tillegg begynner Ren med narkotika, selv etter at de blir forlovet. Kort tid før Black Stones skal begynne sin første turné, blir bassisten deres, Shin, arrestert. Dette gjør at Nana Osaki begynner sin solo-karriere. Samtdig som hun begynner å skape seg et navn, dør Ren i en bil-ulykke.
Aksjeselskap
Skillet AS / ASA
Et aksjeselskap (forkortet AS) skal ha en minimum aksjekapital på 30,000 kroner som skal være fordelt likt på én eller flere aksjer.
Et allmennaksjeselskap (forkortet ASA) er en betegnelse beregnet på aksjeselskaper med mange aksjeeiere. I et allmennaksjeselskap kan aksjer tegnes av eller selges til en ubestemt krets – allmennheten. Et allmennaksjeselskap må ha en aksjekapital på minimum 1 million kroner, et styre på minst tre medlemmer og én daglig leder. Blant styremedlemmene i allmennaksjeselskaper stiftet etter 1. januar 2006 skal det være et minimumsantall av hvert kjønn tilnærmet 40 prosent. Allmennaksjeselskaper som er stiftet før 1. januar 2006 får to år på seg før de må oppfylle kravene til kjønnsrepresentasjon.
Meshrano Jirga
Meshrano Jirga har en større rolle som rådgiver enn som en lovgivende instans. Likevel har huset noe vetorett.
Morro da Garça
Morro da Garça er en kommune i delstaten Minas Gerais i sørøstregionen av Brasil.
Meandrusa payeni
Utseende
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Paringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning.
Systematisk inndeling
Dabasa payeni M. p. ciminius (Fruhstorfer, 1909) M. p. langsonensis (Fruhstorfer, 1901) M. p. hegylus (Jordan, 1909) M. p. brunei (Fruhstorfer, 1893) M. p. evan (Doubleday, 1845)
Øystein Tronrud
Tronrud var en målfarlig spiller og ble fort en av støttespillerne i sin tid i Storhamar. Han returnerte til Lillehammer i 1989, og vant NM-gull med L.I.K. i 1994, etter å ha slått nettopp Storhamar. Våren 2005 ble Tronrud ansatt som administrasjonssjef i Lillehammer Ishockeyklubb. Han spilte tilsammen 358 kamper for Lillehammer Ishockeyklubb.
Wolfgang Margreiter
Margreiter arbeider nå (pr. 2011) som fysioterapeut i Innsbruck. Han var fysioterapeut for det østerrikske landslaget fra 1995 til 1997.
Marek Jankulovski
Italia
Jankulovski ble sommeren 2006 tatt ut til å representere Tsjekkia i et mesterskap for tredje gang (andre gang var i EM 2004). Jankulovski spilte samtlige tre gruppekampene for Tsjekkia i VM i Tyskland, men Tsjekkia maktet ikke å ta seg videre fra gruppen, som ble vunnet av. Jankulovski passerte i mesterskapet sin 50. landskamp.
University of Maryland
Baltimore-campus er eldst og er flaggskip-universitetet innenfor University System of Maryland. Dagens flaggskip-universitet i College Park ligger delvis innenfor Capitol Beltway ved Washington, D.C., og mottar forskningsstøtte og bevilgninger fra en rekke føderale myndigheter. Space Systems Laboratory er et av landets få forskningsmiljøer for bruk av kunstig intelligens i romfart, human-robotforskning, romsimulering og mikrogravitasjon i vektløstanker.
Albanias distrikter
Distriktene i Albania inngikk i totalt tolv regioner som administrativt utgjorde nivået over de 36 distriktene (albansk: rrethe). Hovedstaden Tirana har en spesiell status. Distriktene ble avskaffet som administrative enheter i 2000.
Magne Bruteig
Han har vært kurator og fungerende leder ved Munchmuseet i Oslo.
Muriaé
Muriaé er en kommune i delstaten Minas Gerais i sørøstregionen av Brasil.
Nicolai Boilesen
Nicolai Møller Boilesen (født 16. februar 1992 i Ballerup) er en dansk fotballspiller som spiller for den danske fotballklubben FC København. Boilesen har spilt 48 landskamper for de forskjellige ungdomslandslagene til Danmark. Han var med på å vinne den nederlandske Eredivisie i sesongene 2010/2011 og 2011/2012 med Ajax.
Affint rom
Punkt og vektorer
I to dimensjoner ser et affint rom ut som et blankt ark hvor man kan tegne inn punkt og rette linjer. Der er ikke noe origo eller koordinatsystem, men hver rett linje man kan tegne inn, angir samtidig retningen til en mulig vektor. De kan parallellforskyves omkring, og mellom to punkt kan det alltid legges en rett linje. Dette rommet har to dimensjoner og betegnes vanligvis som A2.
Disse antagelsene følger som om parentesene ikke fantes. For eksempel, med et tredje punkt hvor, vil man ha at  slik at  (R - Q) + (Q - P) = (R - P). Begge sidene av ligningen definerer en vektor, og den er i overensstemmelse med loven for vanlig vektoraddisjon som illustrert i figuren.
Barysentriske koordinater
Hvis man tenker seg at de tre hjørnepunktene er bevegelige og flyttes omkring i planet, vil formen til trekanten forandres. Punkter gitt som skjæringspunkt mellom forskjellige linjer forankret i trekantens sider, vil dermed også forskyves. Men deres barysentriske koordinater forblir uforandret. Slike deformasjoner av trekanten kalles affine transformasjoner.
Aktive transformasjoner
Som et eksempel i to dimensjoner kan man betrakte den affine transformasjonen
Homogene koordinater
Affine transformasjoner blir mye benyttet i datagrafikk og robotikk. For å kunne gjøre beregningene så raskt som mulig, er det en stor fordel å kunne utføre dem som rene matrisetransformasjoner i stedet for å benytte den inhomogene formen x' = A x + b. Det muliggjøres ved å gi posisjonsvektorene en ekstra komponent som kan settes lik en. Da tar transformasjonen formen
Geometrisk bilde
I det tredimensjonale vektorrommet R3  er på tilsvarende vis hvert plan som går utenom origo (0,0,0), et affint rom  A2. Velges dette å være z = 1  som er parallelt med xy - planet og går gjennom punktet (0,0,1), kan alle punkt P  i dette planet angis som. Differansen mellom to punkt blir da av formen, og man har en koordinatisering som ved bruk av homogene koordinater. I dette bildet befinner de affine punktene seg i planet, mens vektorene ligger i planet.
Løsningsrom for lineære ligninger
hvor λi  er vilkårlige koeffisienter. Løsningene angir derfor punkt i et p - dimensjonalt, affint rom hvor de ubestemte konstantene λi  spiller rollen som koordinater.
Losaria rhodifer
Systematisk inndeling
Atrophaneura rhodifer Parides rhodifer Pachliopta rhodifer
Nigel Lawson
Nigel Lawson, baron Lawson av Blaby, (født 11. mars 1932 i Hampstead i London, død 3. april 2023 ) var en britisk journalist og politiker for Det konservative parti.
Pressemann
Etter å ha gått på Westminster School og Christ Church College i Oxford begynte Nigel Lawson på sin karriere som finansjournalist. I 1961 ble han en av redaktørene i søndagsavisen The Sunday Telegraph. Fra 1966 til 1970 var han redaktør i tidsskriftet The Spectator.
Politiker
I november 2011 presenterte Lawson sitt syn på en ordnet avvikling av euro.
I’m in Love with My Car
Den var opprinnelig en spøk, i det minste ble den ansett å være det av Brian May da han hørte et demo-opptak av den. På dette opptaket spiller Taylor selv gitar (red special), mens Brian May tar seg av dette på senere opptak. Roger Taylor sang hovedvokalen, og fikk dermed demonstrert sin kontratenor. Billydene på slutten av sangen stammer fra Taylors bil på den tiden, en Alfa Romeo. Sangen er tilegnet John Harris, en av bandets roadies, som hadde inspirert Taylor til å skrive teksten. Hans Triumph TR4 skal ha vært «hans livs kjærlighet».
Den har blant annet blitt brukt i reklamer for bilmerket Jaguar.
Aksje
En aksje er en eierandel i et aksjeselskap eller et allmennaksjeselskap. Alle aksjene i et selskap skal ha samme pålydende verdi. Aksjenes pålydende verdi multiplisert med antall aksjer i selskapet utgjør selskapets aksjekapital. Ofte vil kursen på en aksje avvike fra det som er pålydende. Kursen vil komme an på de underliggende verdier i selskapet, samt hvordan markedet anser selskapets fremtidige muligheter for inntjening.
’39
May har hovedvokalen på sangen, foruten også en del koring sammen med Taylor som også bidro med den falsetto.
Soyabønne
Bruksområder
Soyabønner har lange tradisjoner som mat til både mennesker og dyr i Asia, men det var varmeteknikken oppfunnet i 1917 som endret soyabønne til en dominerende forvekst fremfor alt annet. Soyakake er det dominerende proteinforet i verden, med over 2/3 av forbruket i 2015. Soyabønnefor har et proteininnhold mellom 43 og 49 %, avhengig av om belgen blir tatt med i produksjonen. Produksjonen av soyaolje har sett en økning i takt med produksjonen av soyabønne, men eksporten har ikke økt i samme grad, dette kan tyde på en økende tendens til import av hel soyabønne fra verdensmarkedet, for så å foredle dette på nasjonalt nivå.
MFK Košice
Historiske navn
Note: Klubben spilte i 2004-2005 sesongen som en reserve team FC Steel Trans Ličartovce.
Košicespillere med flest landskamper
Szilárd Németh - 59 kamper, 22 mål
Vladimír Janočko - 56 kamper, 3 mål
Marek Sapara - 25 kamper, 2 mål
Július Šimon - 23 kamper, 6 mål
Kevin Großkreutz
De siste årene av sin karriere spilte han for klubber i lavere divisjoner i Tyskland før han la opp i 2021.
Meritter
Tyskland
Fond for lyd og bilde
Fond for lyd og bilde (tidligere navn Norsk Kassettavgiftsfond) er et fond opprettet av Kulturdepartementet i 1982. Fondet har som formål å gi økonomisk godtgjørelse til rettighetshavere i Norge for lovlig kopiering til privat bruk musikk og video. Fondet deler årlig ut midler til musikere og filmfolk. I 2009 til var budsjettet på 28,7 millioner kroner. Fondet gir ut årsmelding med opplysninger om tildelingene.
Attorney general
I Canada er den føderale generaladvokaten og justisministeren kombinert i ett embede på kabinettnivå. Som generaladvokat er han kronens høyeste rettsembedsmann, og som justisminister er han beskjeftiget med justispolitikk og politiske beslutninger i forhold til rettsvesenet.
Seven Seas of Rhye
«Seven Seas of Rhye» sies å være en referanse til de syv gode årene i Bibelen, men det er antagelig mer kjent for å være en sang av det britiske rockebandet Queen, skrevet av bandets vokalist og frontmann Freddie Mercury. Sangen er den siste på plata Queen II fra 1974, men er også inkludert – på et uferdig stadium – på bandets første plate, Queen.
Klingon
Gilgamesj-eposet og to verker av William Shakespeare, Hamlet, Prince of Denmark (Qo’noS ta’puq, *Hamlet* lotlut Hamlet, prins av Danmark) og Much ado about nothing (paghmo’ tIn mIS – Stor ståhei for ingenting) er oversatt til klingon.
Paramounts krav til copyright på språket kan nok også ha vært et problem.
Lars Unnerstall
Han var med på å vinne den tyske supercupen i 2011.
Pangermanisme
I Norge
Den pangermanske tanken hadde en viss medvind i de nasjonalsosialistiske miljøene i Norge, men etter det tyske nederlaget i slaget om Stalingrad og de senere tyske tilbakeslagene, svekket pangermanismen innen Nasjonal Samling. De pangermanske miljøene, blant annet i kretsene rundt GSSN og Ragnarok ble i stedet en tydeligere nasjonalsosialistisk opposisjon til Quisling og Nasjonal Samling.
Bhutanitis lidderdalii
Levevis
Paringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning.
Systematisk inndeling
Armandia lidderdalei B. l. spinosa B. l. ocellatomaculata
Murodali Alimardon
Han ble utnevnt til visestatsminister med ansvar for økonomi («Deputy Prime Minister for Economic Matters») i Tadsjikistan 26. januar 2008, og hadde før dette vært sentralbanksjef for Tadsjikistans nasjonalbank i 13 år. Sharif Rahimzoda overtok da som sentralbanksjef.
Sebastian Prödl
Landslaget
Han ble tatt ut i Østerrikes EM-tropp til EM i Frankrike 2016.
Vajiralongkorn-demningen
Demningen er en av Thailands største, en 92 meter høy og 1.019 meter lang steinfyllingsdam med betongdekke, og skaper et av landetm største reservoarer, på 8 860 mill m³ vannvolum. Anlegget ble startet i 1979 og ferdigstilt i 1984, og gir også irrigasjon til jordbruk.
Rukan hyppyrimäet
Historie
29. mars 1981 hoppet Tiina Lehtola (Finland) 110 meter i bakken, og ble den første kvinne som hoppet over 100 meter på ski.
Jekelius
Utbredelse
Slekten er artsrik i middelhavsområdet.
Collège de France
Collège de France er en fransk eliteinstitusjon innenfor matematisk, naturvitenskapelig, samfunnsvitenskapelig og humanistisk forskning. De ansatte holder bare en forelesningsrekke per år og står ellers helt fritt til å forfølge egne interesser. Institusjonen ble grunnlagt i 1530. Det har i dag 52 professorater innen forskjellige fagområder. Den er ikke et vanlig universitet, men snarere en institusjon hvor man kan vie seg helt til egen forskning. Det er også et spesielt trekk at professorene må holde åpne forelesningsrekker, som hvem som helst kan gå på. Det betyr at det hvert år holdes helt nye forelesningsrekker, noe som sikrer at det alltid er innovativ undervisning.
Hønefoss bru
Historien bak bruene
På 1600-tallet lå møllene og sagbrukene tett i tett langsmed fossen og ute på øyene der. Og Øya var så stor at det voks fram et helt lite samfunn der. I 1865 var dette samfunnet så stort at det utgjorde byens fjerde største bydel i folketellingen. 19 hus var bebodde. Disse møllene og brukene var forbundet med hverandre og elvebredden gjennom en intrikat system av små bruer, som var anlagt på kryss og tvers mellom øyene i fossen.
Željko Kalac
Željko Kalac (født 16. desember 1972 i Sydney) er en australsk tidligere fotballspiller (målvakt). Den 202 centimeter lange spilleren startet karrieren hjemme Australia i Sydney United. Etter å ha spilt både i U17-VM i 1989 og junior-VM i 1992, kom debuten på mot  samme år.
England
Etter flere sesonger i Sydney United valgte Edderkoppen, et tilnavn han har fått på grunn av sin størrelse og store rekkevidde, å reise til Europa i 1995. Første stopp var England og Leicester City. Men oppholdet i England ble lite vellykket og dermed kortvarig. Kalac valgte derfor å reise tilbake til sin moderklubb i Australia.
Friedrichstadt (Berlin)
Friedrichstadt var en selvstendig forstad til Berlin, grunnlagt 1688. Den ble innlemmet i Berlin 1709 og var fra 1920 en selvstendig bydel. Friedrichstadt er i dag et strøk i ortsteilen Mitte. Den opprinnelige forstaden ble oppkalt etter Fredrik I av Preussen.
Sjødjevelfamilien
Sjødjevelfamilien er en familie av marulker. Alle artene er dyphavsfisker som finnes i alle verdenshav, på dyp større enn 300 meter. Hos mange arter er det stor størrelsesforskjell på hunner og hanner. Enkelte hunnfisker kan bli opptil hundre ganger lenger og to million ganger tyngre enn hannene.
Frederik Hegel
De fire store
Da Gyldendal Norsk Forlag ble stiftet i 1925, måtte det reises aksjekapital nok til å kjøpe forfatterrettighetene for Henrik Ibsen, Bjørnstjerne Bjørnson, Alexander Kielland og Jonas Lie hjem. Det ble sett på som en nasjonal oppgave. Minst like innbringende som forfatterskapene til de såkalt «fire store», (dersom en unntar Ibsen), var hjemkjøpet av Asbjørnsen og Moe. Knut Hamsun ble også knyttet til norske Gyldendal, etter at manuskriptet til Sult i 1890 var blitt refusert av danske Gyldendal. Konstruksjonen av begrepet «de fire store» var en tilsnikelse, for egentlig var Ibsen den eneste som var anerkjent i utlandet.
Sothøna
Sothøna er medlemsblad for interesseforeningen Østensjøvannets Venner. Bladet ble stiftet i 1990, og utkommer med to billedrike nummer i året. Første nummer forelå i juni 1990. Pr. juni 2021 er det ialt utkommet 61 nummer av bladet.
Fara Vicentino
Fara Vicentino er en italiensk kommune i provinsen Vicenza i Veneto. Kommunen har 3,960 innbyggere.
Giuseppe Favalli
Milan
AC Milan ønsket at Favalli bli i Milano, og den rutinerte Favalli sa ja til Milans forslag, og skrev under på en toårskontrakt. Med venstrebacker som Marek Jankulovski og Serginho på plass fra før, betydde det at Milan med Favalli på plass hadde god bredde på venstrebackplassen.
Kavaleri
Antikken
Gjennom middelalderen ble hester avlet større og større. Mens en hest i folkevandringstiden kunne bære en lett rustet bueskytter og en hest fra 1200-tallet kunne bære en soldat med ringbrynje, kunne en hest på 1400-tallet bære en ridder med full stålrustning, i tillegg til pansring som beskyttet hesten selv. Dette førte til at kavaleritaktikkene endret seg fra små, raske trefninger til middelalderens store kavalerianfall basert på hestenes store bevegelseskraft.
Dominans og tilbakegang
Da stigbøylen ble innført kunne kavaleriet bli enda tyngre. En større vekt kunne bæres i salen, og sjansen for å bli slått ut av salen i kamp ble sterkt redusert. I angrepet kunne en lanse holdes fast i stedet for å holdes over hodet, noe som ga mye større kraft i anslaget. Det tyngste kavaleriet dukket opp i Vest-Europa, hvor kavaleriet ofret mye av mobiliteten sin til fordel for et kraftig angrep.
Ingunn Ringvold
Ingunn Ringvold (født 19. oktober 1979) er roots-sangerinne, musiker og låtskriver. Hun bodde ved Lindesnes i fire år innen hun i 1983 flyttet til Tjølling (fra 1988 en del av Larvik kommune). Ringvold trakterer piano, harmonium, gitar, dulcimer, djembe og qanon.
Kakhaber Kaladze
AC Milan
Kaladze har overgangrekorden for en georgisk spiller da han ble solgt fra Dynamo Kyiv til Milan for 16 millioner euro.
Politikk
Kaladze har engasjert seg politisk i partiet Georgisk drøm - demokratisk Georgia og ble i 2012 innvalgt i parlamentet. Partiet vant valget og den 25. oktober 2012 ble Kaladze visestatsminister og energiminister i regjeringen til statsminister Bidzina Ivanisjvili.
Kavaleri
Dominans og tilbakegang
Forskjellige nasjoner hadde også sine egne måter å gjøre ting på. Frankrike hadde sine chasseurs à cheval; Tyskland hadde Jäger zu Pferd og Russland hadde kosakkene. Storbritannia hadde ingen kyrasserer (andre enn Household Cavalry), men hadde regimenter av typen Dragoon Guards, som var klassifisert som tungt kavaleri. Den amerikanske hæren hadde nesten bare dragoner, og keisertidens Japan hadde kavaleri kledd som husarer, men som slåss som dragoner.
Kavaleriets tilbakegang
Kavaleriet hadde en liten renessanse under andre verdenskrig. Sovjetunionen, Italia, Tyskland og USA hadde kavaleriavdelinger. Sovjetunionen hadde også kombinerte mekaniserte og hesteavdelinger.
Kavaleriets tradisjoner og avdelingsnavn ble ofte arvet av senere pansrede og luftbårne avdelinger. I den britiske hæren fikk pansrede regimenter (bortsett fra Royal Tank Regiment) en av fire titler: Hussarer, lansere, dragoner eller yeomanry.
Lett og tungt kavaleri
Da skytevåpen ble tatt i bruk ble pansret kavaleri til hest utdatert, og forskjellen mellom lett og tungt kavaleri lå kun i treningen deres – enten til rekognosering og lett kamp, eller til nærkamp.
Leandro Grimi
Leandro Damián Marcelo Grimi (født 9. februar 1985) er en argentinsk fotballspiller som spiller for Club Atlético Huracán.
Strømmens Værksted
Historie
Jernstøperiet ble bygget om til stålverk og i 1902 ble de første helstøpte gjenstander levert. Strømmen ble etterhvert i stand til å levere helstøpt gods, først og fremst skipspropeller på opptil fire tonn.
Exaile
Exaile er et fritt musikkavspillings-program for GNU/Linux-systemer som har som mål å være lik KDEs Amarok, men basert på GTK+ istedenfor Qt-grensesnittet som Amarok bruker
Exaile er skrevet i Python og bruker pyGTK for grensensnitt. Den bruker GStreamer for lydavspilling og Mutagen for å lese/skrive metadata fra filene.
Labour Party
Tidlig etterkrigstid
Den 5. juli 1945, mindre enn to måneder etter at den andre verdenskrig var avslutta, tapte Winston Churchill, til manges store overraskelse, valget. Labour vant en overlegen seier. Med 393 mandater hadde de 146 mer enn det som trengtes for å få flertall. Den nye Labour-regjeringa, under ledelse av Clement Attlee, brukte valgseieren til å gjennomføre omfattende nasjonaliseringer og utbygging av velferdsstaten. I Underhuset hadde Labour tilstrekkelig støtte til å gjennomføre flere velferdsreformer, på tross av opposisjon fra de konservative. Under helseminister Aneurin Bevan blei National Insurance Act, folketrygd, gjennomført, som erstatning for «fattiglovene», med arbeidsledighets- og syke-, barne- og enketrygd, samt statspensjon, alt finansiert av obligatoriske bidrag fra arbeidsgivere og arbeidstagere. Alle disse reformene var basert på anbefalinger i den såkalte Beveridge-rapporten fra 1944. I 1948, la National Health Service Act grunnlaget for et nasjonalt helsevesen.
New Labour
Labours økonomiske politikk søkte å balansere Thatcher-epokens kapitalisme med tiltak som ville minske eller reversere en slik politikks virkning på samfunnet. Et av de nye tiltakene var Storbritannias første lov om minstelønn, som til dels var en kompensasjon til fagforeningene for å akseptere endringa av paragraf 4 i partikonstitusjonen. Moderniseringa av partiet, og misnøyen med de konservative, økte (New) Labours oppslutning i «middle England». Partiet var opptatt av ikke å skremme bort velgere som tidligere hadde stemt på de konservative, og lovte å holde seg til utgiftsplanene til den konservative regjeringa, og ikke å øke inntektsskatten. Ved valget i 1997 lyktes Labour i å gjenerobre regjeringsmakta, i det partiet tok 418 av Underhusets 659 representanter. Partiet hadde nå et flertall på 179 mandater.
Salcedo (Veneto)
Salcedo er en italiensk kommune i provinsen Vicenza i Veneto. Kommunen har 1,041 innbyggere (2013).